Shuili myu Jinghpo Wunpong htunghking hpung ni Jinghpo laika sharai ginrat zuphpong hpo lai wa sai
瑞丽市景颇文蚌协会举办景颇文字改进方案研讨会
Shata 6 nhtoi 15 ya shani, Shuili myu Jinghpo Wunpong htunghking hpung ni Shuili myu ko ga ginsi sharai ginrat zuphpong woi hpolai wa sai. Jinghpo laika sara ninghkring marai 15 sharai ginrat zuphpong ko sa du dung ma ai.
Lai wa sai ten hta, Jinghpo laika myu lakying shagu a ntsa hta akyu n lu jashon ai majo, tsun gajai ai lam lo lo nga lai wa sai. Tsan ban 19 hta shalat da Jinghpo laika nseng ganu, mahku ganu, nsen tso nyem masat re ni Jinghpo ga ko sha mai lang nhtom, Longwo, Lashi, Azi, Ruwang re hpu nau amyu ni a ma-hkra n mai pong ka pong ka nga ai.Dai majo, shawa masha ni myit n pyo nna tsun gajia nga ma ai. Tsa ban 20 hta bai shalat jat ai Langwo laika, Zi laika re ni mung garai nhkum tsup ai hku re, madu amyu a ga sha mai ka shapro ai, ya ten hta hpu nau Lashi amyu ni mung Lashi laika shalat na lam tsun gajai ma ai. Hpaji ninghkring nkau tsa 20 ko nna Jinghpo laika hpe amyu lakying shagu mai ka mai hti ai laika shalat la ga nga nna tsun gajai ma ai, ya daini go grau nna ra sharong nga ma ai, sara ninghkring nkau madu hkrai Jinghko laika ningnan shalat yu ma ai. Maigan de na Jinghpo laika sara ninghkring ni mung amyu lakying shagu mai lang ai laika myit sumru nga ma ai.
Jinghpo laika sharai ginrat zuphpong hta madung go shong de 《Myit hkrum shi laika》 dap Jinghpo hpung ko mu madu lit gun hpai yu ai sara ninghkring Hpaure Tang sumru shalat da ai “Shawa laika” jom sharai ginrat yu ma ai. “Shawa laika” go Jinghpo laika hte Zi laika pong hti ai masa hte gapyon nna sumru shalat da ai re, sumru shalat ai shaloi, Inglik laika ganu lang nhtom, Myen laka ko na nsen tso nyem lang ai re, dai hte rau, Miwa laika pong hti laka ko na nsen ganu, mahku ganu, Miwa Dibyet ga nsen re ni mung lom ai, laika dai ni Jinghpo amyu lakying shagu ni a ga mai pong hti ai hta n-ga, Miwa ga, Myen ga, Sam ga re kaga amyu ni ga ni mai pong hti ai. Sharai ginrat hpong hta, Sara Hpaure Tang ningnan shalat ai laika pong hti ai masa ka chyam dan u ai. Sharai ginrat hpong hta sa du dung ai sara ni laika mying hpe “Chyurum laika”“Wunpong laika”“Chyurum wunpong laika” ngu nna shong jom sumru yu ma ai. Shuili myu Jinghpo wunpong htunghking hpung dinggrin lit gun hpung up ningtau, myu makam masha gonhkang dap dap up Li Kong Zhan, hpung up ningtau Gauri Hkang re ningbo ni sharai ginrat hpong hta Jinghpo laika sharai na n-gun ga tsun ma ai.
JINGHPO LAIKA
Sumla shiga
Mungdan ginjo ko Japan majan gasat hpang ai 77 ning hpring masat poi galo ma ai
Jiyen arong satang masha yu lahku alu mahkong hpung ni pyada dap na magrau grang nta masha ni hpe sa gawan ma ai
Sumla shiga
Shiga masa
Sumla shiga
Mungdan ginjo ko Japan majan gasat hpang ai 77 ning hpring masat poi galo ma ai
纪念全民民族抗战爆发七十七周年
Jiyen arong satang masha yu lahku alu mahkong hpung ni pyada dap na magrau grang nta masha ni hpe sa gawan ma ai
致远功臣关爱基金慰问公安英烈家
Sumla shiga
图片新闻
Pati asuya uphkang ningbo ni “7.1”poi hta san gawan hkom ma ai
党政领导“七一”走访慰问
Manmau jong gaji ni 6.26 ka-ni ningtuk Aizi ana maja hpa-ji jo zuphpong hpo ma ai
曼冒小学举行6.26禁毒宣传活动
kac_Latn zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn hau_Latn kac_Latn kac_Latn zho_Hans kac_Latn zho_Hant kac_Latn zho_Hans kac_Latn zho_Hans kac_Latn zho_Hans